
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Инсталация за производство на метализирани пелети в гр. Лом с оператор “РУА България“ ЕООД, гр. София
Дата на извършване на проверката: 09.11.2016 г.

Място на извършване на проверката: гр. Лом, ул. «Лудовико Миланези» № 2, ПИ 442 38-508.27, 442 38-508.186 и част от 442 38-508.31
Проверени компоненти и фактори на околната среда:

· Въздух

· Води

· Опасни химични вещества
· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за чистотата на атмосферния въздух (ЗЧАВ);
· Закон за водите (ЗВ);
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH) и Регламент (ЕО) № 1272/2008 (CLP);
· Наредба за реда и начина за съхранение на опасни химични вещества и смеси;
· Закон за управление на отпадъците (ЗУО) и условията в разрешително за дейности с отпадъци , издадено от директора на РИОСВ – Монтана, Наредба № 1 за реда и образците, по които се предоставя информация за дейностите по отпадъците, както и реда за водене на публичните регистри, Наредба за изискванията за третиране и транспортиране на производствените и на опасните отпадъци.
Извършени дейности:
За датата на проверката, операторът е уведомен с писмо на РИОСВ – Монтана с изх. № 3478/08.11.2016 г. и е приложена Заповед № РД-284/08.11.2016 г. на директора на РИОСВ – Монтана за извършване на комплексна проверка на място на обект: Инсталация аза производство на метализирани пелети в гр. Лом с оператор «РУА България» ЕООД.
На 09.11.2016 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-284/08.11.2016 г. на директора на РИОСВ – Монтана се извърши проверка на обекта и беше съставен Констативен протокол.
Проверени са:
· Производствена площадка
· Инсталации и съоръжения
· Складове и площадки за съхранение на отпадъци
· Документи и данни, свързани със законовите и подзаконови нормативни актове по околна среда

Констативна част:
От 26.11.2015 г. инсталацията за производство на метализирани пелети в гр. Лом към «РУА България» ЕООД не осъществява производствена дейност. Към момента на проверката персонала се състои от 4 човека отговорни за поддръжката и консервацията на части и съоръжения в инсталацията. На площадката е осигурена физическа охрана и 24- часово видео наблюдение.
1. Фактор «Опасни химични вещества»

На площадката са налични малки количества железен концентрат и железни пелети. Не се съхраняват химични вещества и смеси, класифицирани съгласно чл. 2 на ЗЗВВХВС.
2. Компонент «Въздух»
Във връзка с изискванията на Регламент (ЕС) № 517/2014 г. за флуорсъдържащите парникови газове, дружеството е представило в РИОСВ – Монтана годишен отчет за 2015 г. за броя на експлоатираните на площадката климатични инсталации. Климатичните инсталации се поддържат и проверяват за херметичност и течове от фирма, притежаваща актуален сертификат за работа с флуорсъдържащи парникови газове. Съгласно плана за контролна дейност за измерване на шум, генериран от площадката в околната среда, е планирана проверка през м. юли 2016 г., но поради временно прекратена експлоатация от 26.11.2015 г. измерването за шум не е осъществено.
3. Компонент «Води»
Обекта е захранен с вода за битови нужди от водопроводната мрежа на гр. Лом и за промишлени нужди (охлаждане) на база издадено от БДДР- Плевен Разрешително за водовземане от подземни води. Дружеството е сключило договор с друга фирма за заустване на смесен поток промишлени отпадъчни, битово- фекални отпадъчни и дъждовни води, находяща се на същата площадка и притежаваща издадено от БДДР- Плевен Разрешително за ползване на воден обект за заустване на отпадъчни води. Предмет на договора е изпълнение на условията в разрешителното.
4. Фактор «Отпадъци»

Производствената площадка на „РУА България“ ЕООД представлява открита бетонирана площадка, без възможност за достъп на замърсители до почвите. Дружеството притежава Разрешително за дейност с отпадъци за две площадки. Към момента на проверката на площадките не се извършват дейности и съхраняване на ОЧЦМ. Води се месечна отчетност в заверените от РИОСВ – Монтана отчетни книги с нулеви количества. От предходната проверка до настоящия момент няма приемани и третирани отпадъци. Представят се в срок банковите гаранции.
Заключение:
При извършената проверка не са констатирани нарушения и несъответствие с екологичнто законодателство
От извършената проверката няма дадени предписания.

Приоритети за последваща контролна дейност:

· Спазване изискванията на ЗЧАВ

· Законосъобразно управление на водите

· Законосъобразно управление на отпадъците

